
DR 31.3.2016                                                                  15                   

 

Seperti yang saya katakan tadi, memandangkan ia melibatkan lebih kepada faktor 
manusia, kita juga mengambil langkah-langkah seperti yang saya sebutkan awal tadi, selain 
daripada mengadakan kekerapan rondaan di sepanjang lebuh raya- maklumlah, 184 
kilometer bukan satu jarak yang pendek Yang Berhormat, tetapi melibatkan jarak yang 
cukup panjang.  

Selain daripada itu, pihak LLM juga mengambil pendekatan untuk membaik pulih 
pagar-pagar yang telah dirosakkan dalam kadar segera termasuklah memasang gegelung 
dawai berduri. Perkara ini dapat dilihat sebagai satu cara untuk mengurangkan risiko. 
Namun, kita tidak boleh menafikan, masih lagi terdapat perbuatan yang tidak 
bertanggungjawab datang daripada individu-individu tertentu termasuklah pemilik binatang 
ternakan.   

Selain daripada itu, kita juga mengedarkan risalah kesedaran kepada penduduk 
setempat di samping memberikan peringatan melalui papan tanda amaran dan juga papan 
tanda elektronik BMS. Akan tetapi sekali lagi, ini melibatkan perubahan sikap yang berlaku 
yang perlu kita terapkan di kalangan masyarakat kita dan Yang Berhormat juga kita 
mengalu-alukan untuk membantu kita dalam proses ini, kempen kepada orang-orang 
kampung supaya jangan merosakkan pagar-pagar ataupun wayar yang telah disediakan 
demi keselamatan bersama. Terima kasih Tuan Yang di-Pertua. 

Tuan Che Mohamad Zulkifly bin Jusoh [Setiu]: Terima kasih Tuan Yang di-
Pertua. Kita bercerita pasal pencerobohan binatang. Binatang pun ada merosakkan. Yang 
pentingnya, manusia itu yang masalah merosakkan. Jadi apa tindakan sebenarnya? Ada 
apa-apa tindakan kolaborasi dengan pihak polis kah apa semua? Tindakan pemusnahan 
pagar ini mungkin ada tindakan boleh diambil. Apa setakat ini tindakan telah dibuat? Kita 
bukan kempen sahaja, tetapi tindakan jenayah mungkin juga kita boleh ambil. Terima kasih. 

Datuk Rosnah binti Haji Abdul Rashid Shirlin:  Dari segi tindakan Tuan Yang di-
Pertua, tindakan dari segi kompaun dan tindakan perundangan terletak di bawah bidang 
kuasa majlis daerah yang terlibat dan tindakan untuk menghukum mereka yang terlibat 
adalah di bawah bidang kuasa pihak polis dan kolaborasi ini memang sentiasa kita 
laksanakan dari semasa ke semasa, Yang Berhormat.   

Saya perlu jelaskan di sini Tuan Yang di-Pertua, saya perlu merekodkan komitmen 
yang ditunjukkan oleh Ketua Polis Terengganu dalam isu ini sangat tinggi di mana beliau 
menetapkan KPI yang tinggi di atas tindakan penguatkuasaan. Termasuk IPK Terengganu 
sendiri yang telah mengeluarkan lebih 35,000 saman untuk tempoh satu tahun, Yang 
Berhormat, dari segi speeding dan sebagainya khusus untuk menangani permasalahan 
terutama sekali kemalangan yang berlaku.  

Komitmen berterusan juga dilakukan oleh pihak kementerian melalui LLM dan juga 
pihak polis dan majlis melalui beberapa program bersama yang dilakukan oleh ketiga-tiga 
pihak ini, sudah tentu dengan kerjasama daripada pihak JKKK, tetapi kita akui masih belum 
mencukupi dan perkara ini akan kita lakukan dari semasa ke semasa dari segi 
penambahbaikannya.  

Terima kasih Tuan Yang di-Pertua dan terima kasih Yang Berhormat atas soalan 
tambahan. 

Dato’ Shamsul Anuar bin Haji Nasarah [Lenggong]: Terima kasih Tuan Yang 
di-Pertua. Terlebih dahulu saya hendak ucapkan takziah, mungkin bagi pihak rakan-rakan, 
atas pemergian bonda tersayang Yang Berhormat tempoh hari. Semoga dicucuri rahmat 
kepada rohnya.  

Saya hendak dapat pandangan Yang Berhormat, bolehkah kalau pihak 
kementerian meletakkan CCTV di tol-tol berkenaan supaya memudahkan pengawasan 
dibuat? Ini penting untuk mencegah sebelum perkara ini berlaku. Itu satu. Ini kerana kita 
lihat sudah lebih 849 kes yang melibatkan kemalangan ini dan jumlah wang, kita 
difahamkan lebih daripada RM27.8 juta. Ini satu jumlah angka yang besar. Apa langkah-
langkah untuk pencegahan sebelum perkara itu berlaku kerana kita nampak ini ia banyak 
selepas kes itu berlaku. Jadi, bolehkah CCTV ini diletakkan sebagai langkah pencegahan? 
Terima kasih. 

Datuk Rosnah binti Haji Abdul Rashid Shirlin: Terima kasih Yang Berhormat 
Lenggong atas soalan tambahan dan juga cadangan yang cukup baik.   



Seperti yang saya katakan tadi, memandangkan ia melibatkan lebih kepada faktor manusia, kita juga mengambil langkah-langkah seperti yang saya sebutkan awal tadi, selain daripada mengadakan kekerapan rondaan di sepanjang lebuh raya- maklumlah, 184 kilometer bukan satu jarak yang pendek Yang Berhormat, tetapi melibatkan jarak yang cukup panjang. Selain daripada itu, pihak LLM juga mengambil pendekatan untuk membaik pulih pagar-pagar yang telah dirosakkan dalam kadar segera termasuklah memasang gegelung dawai berduri. Perkara ini dapat dilihat sebagai satu cara untuk mengurangkan risiko. Namun, kita tidak boleh menafikan, masih lagi terdapat perbuatan yang tidak bertanggungjawab datang daripada individu-individu tertentu termasuklah pemilik binatang ternakan. Selain daripada itu, kita juga mengedarkan risalah kesedaran kepada penduduk setempat di samping memberikan peringatan melalui papan tanda amaran dan juga papan tanda elektronik BMS. Akan tetapi sekali lagi, ini melibatkan perubahan sikap yang berlaku yang perlu kita terapkan di kalangan masyarakat kita dan Yang Berhormat juga kita mengalu-alukan untuk membantu kita dalam proses ini, kempen kepada orang-orang kampung supaya jangan merosakkan pagar-pagar ataupun wayar yang telah disediakan demi keselamatan bersama. Terima kasih Tuan Yang di-Pertua. Tuan Che Mohamad Zulkifly bin Jusoh [Setiu]: Terima kasih Tuan Yang di- Pertua. Kita bercerita pasal pencerobohan binatang. Binatang pun ada merosakkan. Yang pentingnya, manusia itu yang masalah merosakkan. Jadi apa tindakan sebenarnya? Ada apa-apa tindakan kolaborasi dengan pihak polis kah apa semua? Tindakan pemusnahan pagar ini mungkin ada tindakan boleh diambil. Apa setakat ini tindakan telah dibuat? Kita bukan kempen sahaja, tetapi tindakan jenayah mungkin juga kita boleh ambil. Terima kasih. Datuk Rosnah binti Haji Abdul Rashid Shirlin: Dari segi tindakan Tuan Yang di- Pertua, tindakan dari segi kompaun dan tindakan perundangan terletak di bawah bidang kuasa majlis daerah yang terlibat dan tindakan untuk menghukum mereka yang terlibat adalah di bawah bidang kuasa pihak polis dan kolaborasi ini memang sentiasa kita laksanakan dari semasa ke semasa, Yang Berhormat. Saya perlu jelaskan di sini Tuan Yang di-Pertua, saya perlu merekodkan komitmen yang ditunjukkan oleh Ketua Polis Terengganu dalam isu ini sangat tinggi di mana beliau menetapkan KPI yang tinggi di atas tindakan penguatkuasaan. Termasuk IPK Terengganu sendiri yang telah mengeluarkan lebih 35,000 saman untuk tempoh satu tahun, Yang Berhormat, dari segi speeding dan sebagainya khusus untuk menangani permasalahan terutama sekali kemalangan yang berlaku. Komitmen berterusan juga dilakukan oleh pihak kementerian melalui LLM dan juga pihak polis dan majlis melalui beberapa program bersama yang dilakukan oleh ketiga-tiga pihak ini, sudah tentu dengan kerjasama daripada pihak JKKK, tetapi kita akui masih belum mencukupi dan perkara ini akan kita lakukan dari semasa ke semasa dari segi penambahbaikannya. Terima kasih Tuan Yang di-Pertua dan terima kasih Yang Berhormat atas soalan tambahan. Dato' Shamsul Anuar bin Haji Nasarah [Lenggong]: Terima kasih Tuan Yang di-Pertua. Terlebih dahulu saya hendak ucapkan takziah, mungkin bagi pihak rakan-rakan, atas pemergian bonda tersayang Yang Berhormat tempoh hari. Semoga dicucuri rahmat kepada rohnya. Saya hendak dapat pandangan Yang Berhormat, bolehkah kalau pihak kementerian meletakkan CCTV di tol-tol berkenaan supaya memudahkan pengawasan dibuat? Ini penting untuk mencegah sebelum perkara ini berlaku. Itu satu. Ini kerana kita lihat sudah lebih 849 kes yang melibatkan kemalangan ini dan jumlah wang, kita difahamkan lebih daripada RM27.8 juta. Ini satu jumlah angka yang besar. Apa langkah- langkah untuk pencegahan sebelum perkara itu berlaku kerana kita nampak ini ia banyak selepas kes itu berlaku. Jadi, bolehkah CCTV ini diletakkan sebagai langkah pencegahan? Terima kasih. Datuk Rosnah binti Haji Abdul Rashid Shirlin: Terima kasih Yang Berhormat Lenggong atas soalan tambahan dan juga cadangan yang cukup baik.